|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ‏ירושלים, ‏ז' חשון, תשפ"ד  ‏‏‏‏‏22 אוקטובר, 2023 |

הודעה לעיתונות:

**הקלות רגולטוריות על רקע מלחמת חרבות ברזל - הפיקוח על הבנקים נוקט בהקלות רגולטוריות שמטרתן לסייע בעת מלחמת חרבות ברזל**

הפיקוח על הבנקים פרסם היום 22.10.2023 הוראת שעה למערכת הבנקאית שנועדה לאפשר לבנקים ולחברות כרטיסי האשראי את הגמישות העסקית הנדרשת בעת הזו, במטרה להקל על הלקוחות אשר נפגעו ממצב המלחמה ולאפשר רציפות במתן השירותים. הוראת השעה תעודכן מעת לעת בהתאם לצורך.

מצב המלחמה בו אנו נמצאים מצריך מתן מענה מהיר וסיוע ללקוחות. לשם כך נוקט הפיקוח על הבנקים בצעדים שונים ובכללם גיבש הוראת שעה הכוללת התאמות והקלות אשר יסייעו במתן מענה ללקוחות המערכת הבנקאית ותמיכה בהתמודדות עם אתגרי המצב. הפיקוח ימשיך לסייע ללקוחות אשר נפגעו ממצב הלחימה בדרכים העומדות לרשותו, ובין היתר יבחן מתן הקלות רגולטוריות נוספות ככל שיידרש.

[להלן קישור להוראה.](https://www.boi.org.il/roles/supervisionregulation/circulars/cir2760/)

היחידה לפניות הציבור ולבקרה צרכנית בפיקוח על הבנקים: 02-6552680 או 9086\*